నీలం మధు

నీలం మధు ముదిరాజ్ తెలంగాణ రాష్ట్రానికి చెందిన రాజకీయ నాయకుడు. ఆయన 2024లో జరిగే లోక్‌సభ ఎన్నికల్లో కాంగ్రెస్ పార్టీ తరపున మెదక్ పార్లమెంట్‌ అభ్యర్థిగా పోటీ చేయనున్నాడు.

రాజకీయ జీవితం
నీలం మధు తెలంగాణ మలి దశ ఉద్యమంలో పాల్గొంటూ రాజకీయాల పట్ల ఆసక్తితో 2006లో జరిగిన పంచాయితీ ఎన్నికల్లో చిట్కుల్ గ్రామ వార్దు సభ్యుడిగా ఆ తరువాత 2014లో ఉప సర్పంచ్‌గా ఎన్నికయ్యాడు. ఆయన 2014లో జరిగిన స్థానిక సంస్థల ఎన్నికల్లో బీఆర్ఎస్ (అప్పటి టిఆర్ఎస్) తరపున జెడ్పీటిసిగా పోటీ చేసి ఓడిపోయాడు. నీలం మధు 20019లో జరిగిన పంచాయితీ ఎన్నికల్లో చిట్కుల్ గ్రామ  సర్పంచ్‌గా ఏకగ్రీవంగా ఎన్నికయ్యాడు. నీలం మధు ఎన్ఎంఆర్ యువసేన స్థాపించి పటాన్‌చెరు నియోజకవర్గంలో వివిధ సామజిక కార్యక్రమాలు నిర్వహించి 2023లో బీఆర్ఎస్ పార్టీ టికెట్ ఆశించాడు, కానీ సిట్టింగ్ ఎమ్మెల్యే గూడెం మహిపాల్ రెడ్డిని ఎమ్మెల్యే అభ్యర్థిగా ప్రకటించడంతో ఆయన 2023 అక్టోబర్ 16న బీఆర్ఎస్ పార్టీ ప్రాథమిక సభ్యత్వానికి రాజీనామా చేశాడు.

నీలం మధు ఆ తరువాత అక్టోబర్ 27న ఢిల్లీలో కాంగ్రెస్ జాతీయ అధ్యక్షుడు మల్లికార్జున ఖర్గే సమక్షంలో కాంగ్రెస్ పార్టీలో చేరగా, ఆయనకు మొదట ఎమ్మెల్యే టికెట్ కేటాయించగా పటాన్‌చెరు నియోజకవర్గంలో పెద్దఎత్తున నిరసనలు రావడంతో అతనికి కాకుండా కాంగ్రెస్ పార్టీ నియోజకవర్గ ఇన్​ఛార్జ్ కాట శ్రీనివాస్‌గౌడ్‌ను అభ్యర్థిగా ప్రకటించడంతో ఆయన కాంగ్రెస్ పార్టీకి రాజీనామా చేసి నవంబర్ 10న బహుజన్ సమాజ్ పార్టీలో చేరాడు. ఆయన ఆ ఎన్నికల్లో బీఎస్పీ తరపున పోటీ చేసి 46162 ఓట్లు సాధించి మూడో స్థానంలో నిలిచాడు. నీలం మధు 2024 ఫిబ్రవరి 13న బహుజన్ సమాజ్ పార్టీకి రాజీనామా చేసి, ఫిబ్రవరి 15న హైదరాబాద్ గాంధీభవన్‌లో తెలంగాణ కాంగ్రెస్ పార్టీ వ్యవహారాల ఇన్‌చార్జ్‌ దీప్‌దాస్‌ మున్షీ సమక్షంలో కాంగ్రెస్ పార్టీలో చేరాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:సంగారెడ్డి జిల్లా వ్యక్తులు
వర్గం:సంగారెడ్డి జిల్లా రాజకీయ నాయకులు